દિપેનભાઈ આ શાળામાં આચાર્ય તરીકે જોડાયા ત્યારે શાળામાં વિદ્યાર્થીઓ ગેરહાજર બહુ રહેતા હતા. આ સમસ્યા દૂર કરવા તેમણે જે વિદ્યાર્થીઓ સૌથી વધુ દિવસો શાળામાં હાજર રહે તેને પ્રમાણપત્રો આપવાનું ચાલુ કર્યું છે. આ પ્રયોગના કારણે શાળામાં ગેરહાજરીનું પ્રમાણ ઘટ્યું. બીજો નવતર પ્રયોગ એવો કર્યો કે, આખા અઠવાડિયા દરમિયાન વર્ગખંડમાં વિદ્યાર્થીઓ જે કંઈ શીખ્યા હોય તેનું પ્રાર્થનાસભામાં નાટ્યરૃપાંતર કરીને રજૂ કરે. અંગ્રેજી, સંસ્કૃતના પાઠોની નાટિકા ભજવે.